**Raport al Comisiei de Cenzori**

**privind gestiunea CAR (I.F.N.) SIP HUNEDOARA , conducerea evidenței**

**financiar – contabile în perioada 2010 -2013**

Comisia de Cenzori a CAR (I.F.N.) SIP Hunedoara, alcătuită din:

* Ec. Cazacu Mihaela
* Ec. Lăscuș Rodica
* Ec. Trif Lidia

numită legal de către Conferinţa din 2009, a verificat modul de administrare a CAR (I.F.N.) SIP Hunedoara, modul în care conducătorii organizaţiei au respectat prevederile hotărârilor Conferinţei, statutului C.A.R. și actelor normative în vigoare , eficiența cu care aceștia au gospodărit întreg patrimoniul precum și corectitudinea situațiilor financiare întocmite în perioada 2010- 2013.

Misiunea de audit statutar-cenzorial s-a efectuat pe baza de sondaje. Conturile trimestriale au fost întocmite cu respectarea regulilor si metodelor contabile general admise, sub responsabilitatea conducerii organizaţiei. Rezultatele înregistrate de către CAR (I.F.N.) SIP Hunedoara au fost raportate în situațiile financiare întocmite trimestrial (bilanț contabil, contul rezultatului exerciţiului, situaţia activelor imobilizate, situaţia indicatorilor, etc.) și sunt anexate la rapoartele întocmite de comisia de cenzori pentru ultimii patru ani.

Operaţiunile s-au înregistrat cronologic si sistematic în evidenta contabila (nedescoperindu-se nici o abatere in acest sens), având la baza documente pentru fiecare fel de cheltuieli, drepturi, obligaţii de plată, evoluţia veniturilor si stabilirea rezultatelor. Rulajele din conturi sunt reflectate corect în balanţele de verificare lunare, efectuându-se in acest sens sondaje pentru fiecare luna din perioada supusă analizei. Sondajele efectuate de Comisia de Cenzori nu a surprins aspecte de neconcordanta intre evidentele analitice si sintetice, la fel ca și în anii anteriori.

Întocmirea bilanţului contabil s-a făcut pe baza balanţei de verificare a conturilor sintetice cu respectarea normelor metodologice elaborate de M.F., referitoare la închiderea conturilor, întocmirea, verificarea si centralizarea bilanţurilor contabile ale C.A.R., precum si cu respectarea prevederilor „Legii contabilităţii” nr. 82/1991 si  "Planului de conturi” utilizat de aceste entități.

In ceea ce priveşte perioada 2010 – 2013 , menţionăm că CAR (I.F.N.) SIP Hunedoara, a desfăşurat în perioada analizată activități fără scop patrimonial, a efectuat încasări , plaţi si plasamente prin conturile deschise la  bănci, dar si încasări si plaţi prin casieria proprie. Din analiza soldurilor de casa și banca, nu au reieşit diferenţe între faptic si scriptic.

Pentru a reda cat mai fidel activitatea pe ultimii 4 ani am prezentat mai jos, grafic, evoluția următorilor indicatori: numărul de membrii, fondul social, împrumuturile acordate membrilor CAR, dobânda la împrumuturi, veniturile și cheltuielile, excedentul (profitul) unității CAR., debitorii. Comisia de cenzori certifica prin prezentul raport,  datele  din Bilanţul Contabil si Anexele sale, încheiate în ultimii patru ani. Raportul a fost întocmit in 2 exemplare originale, pentru fiecare parte.

COMISIA DE CENZORI

1. **Evoluția membrilor C.A.R. în perioada 2010 – 2013**

Dacă în anul 2010, numărul membrilor era de 1.994 persoane, la sfârșitul anului 2013 s-au înregistrat un număr de 2.408 membrii, cu 20 % mai mult față de 2010.

1. **Evoluția fondului social în perioada 2010 – 2013**

În anul 2010 fondul social al membrilor C.A.R. era în sumă de 2.125.947 lei, iar la sfârșitul anului 2013 în sumă de 3.731.470 lei, cu 75% mai mult față de anul 2010.

1. **Evoluția împrumuturilor acordate membrilor C.A.R. în perioada 2010 – 2013**

Dacă pană la 31.12.2010 s-au acordat 819 împrumuturi, în anul 2013 s-au acordat împrumuturi la un număr de 1.050 de persoane, cu 28% mai mult față de anul 2010.

1. **Evoluția dobânzii la împrumuturile acordate în perioada 2010 – 2013**

În anul 2010 dobânda la împrumuturile acordate era de 6%, aceasta a scăzut în fiecare an ajungând în anul 2013 la 4,67%, ceea ce este un lucru îmbucurător, având în vedere evoluția dobânzilor pe piața bancară și chiar pe piața acestor instituții nebancare.

1. **Evoluția veniturilor în perioada 2010 – 2013**

Dacă în anul 2010 veniturile obținute de CAR (I.F.N.) SIP Hunedoara erau în sumă de 377.031 lei, la sfârșitul anului 2013 s-au înregistrat venituri în sumă de 504.247 lei, cu 34% mai mult față de anul 2010.

1. **Evoluția cheltuielilor în perioada 2010 – 2013**

Dacă la sfârșitul anului 2010 cheltuielile erau în sumă de 33.394 lei, la 31 decembrie 2013 cheltuielile erau în sumă de 127.575 lei. Această creștere s-a datorat cheltuielilor de personal, cheltuielilor cu comisioanele bancare (se plătesc într-o luna și 2.000 lei comisioane).

1. **Evoluția excedentului (profitului) realizat în perioada 2010 – 2013**

La 31.12.2010 excedentul realizat era de 343.637 lei, iar la 31.12.2013 excedentul era de 376.672 lei. Creșterea de doar 9,6% față de anul 2010 se datorează în special contextului socio-economic în care CAR-ul își desfășoară activitatea.

1. **Evoluția debitorilor (creanțelor) în perioada 2010 – 2013**

Dacă la sfârșitul anului 2010 suma creanțelor era de 75.997 lei, la 31 decembrie 2013 suma datoriilor era de 307.673 lei. Este o diferență mare datorată persoanelor plecate din sistemul de învățământ, persoanelor care au intrat în concediu fără plată pe o perioada de 1 an și nu și-au mai achitat ratele, crescând astfel dobânzile.

 În concluzie, activitatea C.A.R. (IFN) SIP HUNEDOARA pentru perioada analizată s-a desfășurat într-un trend crescut, atât din punct de vedere organizatoric cat și financiar. C.A.R. (IFN) SIP HUNEDOARA s-a preocupat permanent să-și atingă obiectivele, să ofere servicii de calitate, să acorde împrumuturi într-un timp scurt, corect acordate, cu respectarea tuturor normelor legale. Au urmărit creșterea permanentă a numărului de membrii, a fondurilor sociale, o scădere a dobânzilor într-un context socio-economic în continuă transformare.